
I  N  A  U  G  U  R  A  L  E, 

I 

DE 

DIARRHCEA. 


AUCTORE  THOMA  DREVER» 


PROCEM  IUM. 

IWEorbus  hic  satis  simplex,  et  plerumque 
sanatu  minime  difficilis  est. 

Attamen,  ex  casuum  numero  qui  nobis 
assidue  occurrunt,  (praesertim  sub  coelo  nos¬ 
trate  Britanniae  instabili,)  periculo  quod 
eum  diu  neglectum  comitatur,  (juniorum 

saltem)  medicorum  cogitationem  seriam  et 
intentam  vindicare  videtur. 

Prasterea  ex  irritatione  et  incommodo 
quae  eo  praesente  oriuntur,  haud  minus  quam 
aliae  nequaquam  adeo  simplices  morborum 
species,  attentionem  postulat. 

Morbus  est  cui  aetas  omnis  sexus  uterque 
obnoxii  sunt  ;  sed,  quamvis  in  juventute 
plusquam  senectute  frequens,  in  priore  vix 
morbus  tam  timendus  est,  quam  quum  aetate 
provecta  aut  corpore  infracto  supervenit. 

In  paginis  sequentibus.  Diarrhoeam  idio¬ 
pathicam  solum  tractabo,  speciebus  aliis, 
utpote  symptomaticis,  posthabitis  quippe 
quarum  medendi  ratio  morbis  quibus  pro¬ 
fluant,  accurate  perpensis,  omnino  pen- 
debit. 

In  Nosologiae  systemate  Culleni  celeber¬ 
rimi,  sub  classe  Neurosium  et  ordine  spas¬ 
morum  posita  est,  et  sic  definitur.  Dejectio 

frequens ;  morbus  non  contagiosus ;  py- 
rexia  nulla  primaria.  Sex  idiopathicae  spe¬ 
cies  Diarrhoeae  numerat. 

1.  Diarrhoea  (crapulosa)  qua  stercora  na¬ 
turalibus  liquidiora  et  majori  copia  dejiciun¬ 
tur. 

Diarrhoea  (biliosa)  qua  faeces  flavae 
magna  copia  dejiciuntur. 

3.  Diarrhoea  (mucosa)  qua  vel  ab  acribus 
ingestis,  vel  a  frigore,  praecipue  pedibus  ap¬ 
plicato,  mucus  copiosus  dejicitur. 

4.  Diarrhoea  (coeliaca)  qua  humor  lacteus 
specie  chyli  dejicitur. 

5.  Diarrhoea  (lienteria)  qua  ingesta  pa¬ 
rum  mutata  celeriter  dejiciuntur. 

6.  Diarrhoea  (hepatirrhoea)  qua  materies 
seroso-cruenta,  sine  dolore  dejicitur. 

D£  SIGNIS. 

Haud  raro,  ante  ingressum  hujus  morbi, 
corpus  languidum,  debile,  horrores  et  ali¬ 
quando  rubores  leves  invadunt,  anxietas 
circa  praecordia,  et  interdum  nausea  et  vo¬ 
mitus  vexant. 

Abdomen  tumet  murmuratque  5  lumbo¬ 
rum  dolores  et  gravitas  infestant,  et  flatus 
deorsum  erumpunt. 

His  vel  vigentibus  vel  praegressis,  ingens 
ad  alvum  deponendum  oboritur  propensio, 
nisus  ad  istam  finem,  consequitur,  et  mul¬ 
tae  faeces  liquidae  excernuntur. 

Aliquid  deinde  levaminis  aegroto  plerum¬ 
que  accedit,  sed  languidus,  et  frigoris  im¬ 
patiens  restat,  brevi  etiam  renovatur  desi¬ 
dendi  cupiditas,  et  sedes  iterum  iterumque 

dejiciuntur.  Interdum  durat  morbus  per 
aliquot  dies  vel  etiam  hebdomadas,  sine  ul¬ 
la  exacerbatione,  sed  plerumque  omnia 
symptomata  magis  magisque  violentia  fiunt. 

Dejectionibus  numerosis,  et  acribus,  in¬ 
testina  irritantur  ;  ventriculus  afficitur,  et 
fastidium  cibi,  pallor  vultus,  sitis  aucta,  lin¬ 
gua  arida,  perspirationis  et  urinm  imminu¬ 
tio,  alvi  dejectiones  excipiunt. 

Pulsus  est  parvus,  debilis,  et  frequens, 
oculi  sunt  tristes,  dolores  capitis,  totum  cor¬ 
pus  marcescit,  crura  tument,  hydrops  gene¬ 
ralis  aliquando  accedit,  ubi  autem  mors  ap¬ 
propinquat  misero,  sudores  frigidi  et  viscidi 
erumpunt,  alvusque  noctu  et  interdiu  simi¬ 
liter  citata  fertur. 

\ 

Quamvis  morbus  hicce  interdum  tenet 
hunc  cursum,  et  saepe  est  male  pertinax, 
et  etiamsi  depulsus  fuerit,  iterum  a  levissi¬ 
mis  causis  reducitur,  et  in  rarissimis  exem¬ 
plis  observata  fuit  afferre  mortem  in  spatio 

cluor iim  dierum  tamen  frequenter  morbus 
levis  est,  et,  sive  sua  sponte,  sive  remediis 
adhibitis,  cito  cedit,  et  saepe  videtur  esse  sa¬ 
lutaris  naturae  conatus,  quo  corpus  a  noxis 
multis  et  morbis  liberatur. 

I 

Materies  excreta  est  varia  pro  rebus  quae 
in  ventriculum  recipiuntur,  vel  ex  partibus 

t 

vicinis  in  canalem  alimentariam  effundun¬ 
tur  ;  ita  ut  atra,  viridis,  albida,  subflava, 
nunc  subsimilis  bili,  nunc  serum,  nunc  pus, 
et  in  nonnullis  exemplis  ubi  morbus  per  lon¬ 
gum  tempus  duraverit,  cibus  parum  muta¬ 
tus  dejicitur,  et  sic  species  inter  se  variant. 


^  Medico-Chirurgical  Journal  and  Review,  Vol.  II. 

DE  CAUSIS. 


Debilis  et  laxus  status  corporis  dicitur 
dare  proclivitatem  diarrhcem,  et  hinc  saepe 
infantesj  juvenes,  etfoemmae  hoc  morbo  la¬ 
borant  ;  sed  in  iis  potius  attribuenda  est  ad 
magnam  irritibilitatem  quae  adest  eodem  tem¬ 
pore,  nam  ex  flexu  nunc  sursum  nunc  de¬ 
orsum  intestinorum  facto  necesse  est  ut 
foeces  impellerentur,  et  igitur,  alvus  astricta 
potius  quam  diarrhc^a  inde  insequi  debet. 

In  duas  classes  dividi  possunt  causae 
diarrhoeae.  Prima  classis  est  earum  quae 
vim  suam  primitus  ostendunt  in  alias  corpo¬ 
ris  partes,  inter  quas  et  intestinorum  cana¬ 
lem  consensus  evidens  existit. 

Altera  est  earum  quae  immediate  intestina 
afficiunt.  Prima  classis  varios  affectus  animi 
complectitur  ;  inter  hos,  metus  pruicipue  re¬ 
censendus  est,  qui  saepe  notus  fuit  inducere 

diarrhoeam  ;  mens  graviter  commota  etiam 
dicitur  habere  eundem  effectum.  In  aliis 
casibus  et  saepius  ex  frigore,  cum  humore 
conjuncto,  corporis  extremitatibus  admoto 
oritur,  fet  ex  instabili  coelo  Britanniae  saepe 
accedit,)  dum  exhalatio  per  cutem  libera 
est.  Ii,  qui,  per  longum  tempus  in  regioni¬ 
bus  calidis  fuerunt,  plus  obnoxii  sunt  quam 
alii  ad  diarrhoeam,  eo  quod  acrius  frigoris 
vim  sentiunt. 

Altera  est  earum  quae  immediate  intestina 
afficiunt;  hae  vel  receptae  sunt  per  os,  vel  vasis 
exhalantibus  intestinorum  vel  ductibus  par¬ 
tium  vicinarum  effunduntur.  Stimulantia 
quae  recepta  sunt  per  os  praecipue  sunt  ali¬ 
menta  ;  haec  propter  debilitatem  ventriculi 
male  concocta,  in  intestina  statu  praeter  soli¬ 
tum  acri  transeunt.  Interdum  etiam  quum  ex 
consuetudine  prava  sive  conditione  corporis 
morbida,  homines  plus  justo  cibi  potusve  in¬ 
gurgitaverint,  ventriculus  distentus  et  su¬ 
pra  modum  gravatus  in  contractiones  va¬ 
lidissimas  conjicitur,  materies  male  con- 

coctae  intestinis  traduntur,  actiones  eorum 
augentur,  et  diarrhoea  inducitur.  Quum 
alimenta  plusquam  solito  acria  sunt,  male 
digeruntur,  et  producunt  eundem  effectum. 

Praeter  alimenta,  alia  inveniuntur  acce¬ 
lerare  motum  peristalticum  intestinorum, 
variae  res  quae  receptae  sunt  in  ventriculum 
sub  nomine  medicamentorumvelvenenorum. 
Saepissime  in  ventriculo  et  tubo  intestinali, 
alimenta  mutationes  subeunt,  quibus  aut 
per  se  aut  cum  variis  succis  quibus  miscentur, 
ad  motum  peristalticum  ciendum  aptiora 
eveniunt. 

Ita,  victus  ad  fermentationem  acidam  vel 
putridam  proclivis,  videtur  fieri  hujus  morbi 
causa.  Exemplum  prioris,  sese  offert  in 
fructibus  multis  et  herbis,  posterioris,  in 
oleis  praesertim  animalibus.  Nimia  copia 
fluidi  ex  vasis  exhalantibus  intestinorum 
et  saepe  acrior  quam  naturaliter,  dat  ori¬ 
ginem  ad  speciem  mucosam.  Bilis  in 
statu  suo  naturali  pro  stimulo  motus  intes- 

tinorum  a  medicis  habita  est.  Nec  qui¬ 
dem  dubium  est  quin  ea  aucta  quantitate 
et  acrior  quam  solita  saepe  effundatur ; 
et  verisimile  est  diarrhoeas,  quae  in  regioni¬ 
bus  calidis  tam  saepe  occurrunt,  ex  hoc 
fonte  praecipue  derivari. 

DE  DIAGNOSI. 

Duo  sunt  morbi  solum  quibus  confundi 
potest,  Dysenteria  et  Cholera  morbus. 

A  Dysenteria,  in  multis  casibus,  in  primo 
stadio,  difficillimum  est  distinguere,  nam 
srnpe  Dysenteriam  Diarrhoea  praecedit ;  sed 
quum  progreditur  et  confirmatur  Dysenteria, 
symptomata  sequentia  occurrunt,  nempe  py- 
rexia,  tormina,  dejectiones  parcae,  frequen¬ 
tes,  mucosae,  vel  sanguinolentae,  et  tenes¬ 
mus,  dum  retinentur  plerumque  faeces  al¬ 
vinae.  Contra,  dejectiones  frequentes,  co- 
piosm,  faeculentae,  dolores  leves,  sine  conta¬ 
gione  vel  pyrexia  Diarrhoeam  indicant. 

A  Cholera  dignoscitur  ;  dolore  minus  acu¬ 
to,  et  dejectionibus  plus  copiosis,  qu®  in 
Cholera  pare®  et  bilios®  sunt,  vomitus  etiam 
frequens  humoris  biliosi,  spasmata  surarum, 
et  subita  et  magna  prostratio  virium  corpo- 

ris  accedunt.  Sed  difficile  est  dignoscere 
diarrhoeam  biliosam  a  Cholera,  quia  non, 
nisi  gradu,  differre  videntur,  nam  eadem  ple¬ 
rumque  causa  ambos  morbos  gignit,  eadem 
pene  phaenomena  in  illorum  decursu  prove¬ 
niunt,  eademque  remedia  utrisque  occur¬ 
runt. 

DE  PROGNOSI. 

In  morbi  hujus  prognosin  deducendo,  de¬ 
jectionum  quantitate,  spissitate  et  facie  ge« 
nerali,  morbi  duratione,  et  praecipue  virium 
statu,  et  aegri  aetate,  dirigimur. 

Si  dejectiones  tenuitatis  et  quantitatis 
magnae  aut  valde  insolitJE  aut  foetidae  non 
sint,  si  morbus  non  perlongum  tempus  du¬ 
raverit,  si  vires  non  multum  infractae  et 
aeger  suo  adhuc  juventute  sit,  prognosis  faus¬ 
ta  est. 

Sed  si  dejectiones  valde  acres  aut  insolitae 
et  foetida  sint,  et  dolore  magno  comitatae,  si 
morbus  chronicus  sit,  et  si  vires  infractae 
cum  senectute  aut  aetate  admodum  infan¬ 
tili,  complicatae  sint,  tum  prognosis  valde  in¬ 
fausta  est. 

RATIO  MEDENDL 

X 

Ratio  medendi  sequentibus  dirigenda 
est. 

Imo,  Morbi  causa ;  quam  statuere  et  re¬ 
movere  conemur. 

^do,  Augmine  intestinorum  actionum 
morbido  j  quod  reprimendum  est. 

3tio,  Vigoris  partium  naturalis  defec¬ 
tione  ;  quaj  restituenda  est. 

Quum  frigori  obnoxius  fuit  aeger,  et  de¬ 
jectiones  plusquam  solito  tenues,  sed  aliter 
naturales  sint,  e  frigore  corpori  admoto  mor¬ 
bum  oriri  credemus.  Nam,  si,  excretione 
per  cutem  aucta,  corpori  admotum  fuit  fri¬ 
gus,  perspiratio  reprimitur,  intestinorum 
tunicis  exhalatio  naturaliter  aucta  est,  et 
Diarrhoea  sequitur.  Indicatio  prima  igitur 

est,  cute  exhalationem  instaurare  ;  qum  op¬ 
time  fit  diaphoreticis  aut  Sudorificis  adhi¬ 
bitis.  Hoc  consilio,  pulvere  Ipec.  et  Op. 
(dose  gr.  v.  ad  x.)  aut  Tart.  Antimonii 
(dose  tali,  ut  non  vomitus  sed  nausea  solum 
inducta  sit,  exhibenda)  multo  beneficio  ute- 
mur.  Sed  cum  vomitum  inducunt  medica¬ 
menta  haec,  Pulvis  Jacobi  maximo  com¬ 
modo  exhibenda  sit,  quia  nec  natura  vomi¬ 
tum  facile  inducit,  nec  dosis  magnitudine 
ventriculum,  saepe  irritabilem,  opprimit. 

Pediluvium  etiam,  aut  balneum  tepidum, 
vel  aquae  calidse  vapor  corporis  superficiei 
applicatus,  auxilia  sunt  optima  et  validissi¬ 
ma,  prgesertim  ubi  morbi  duratione,  aut  aliis 
antea  praedictis  causis,  intestina  (quod  saepe 
occurrit)  valde  sint  irritabilia.  Casibus 
nonnullis  (ut  ait  Gregorius  celeberrimus) 
exhalationi  per  cutem  liberrn  per  horas  tri¬ 
ginta  aut  quadraginta  protractae  facile  ces¬ 
sit  morbus. 


Quando  e  materia  acri  ventriculum  vel 

intestina  praeter  solitum  stimulante  oritur 
morbus,  hanc  acritudinem  diluere,  remo¬ 
vere  aut  sic  mutare  ut  non  intestina  stimu¬ 
let,  indicatio  est. 

Pro  ejus  evacuatipne,  purgantia  et  emeti¬ 
ca  precipue  commendata  sunt.  Multum  lau¬ 
data  olim  erant  purgantia  ;  sed  nunc,  medici 
omnes  celeberrimi  purgantium  (^exceptioni¬ 
bus  nonnullis  rarissimis)  usum  improbant. 

CuLLENO  celeberrimo  videbatur  usum  pur¬ 
gantium  hypothesi  de  natura  morbi  omnino 
falsa  inniti,  itaque  hasc  remedia  semper  su¬ 
pervacanea,  et  non  raro  perniciosa  esse. 

Credebatur  aliquam  materiem  acrem  in  in¬ 
testinis  exstitisse  quae  purgatione  evacuanda 
fuit,  sed  si  acrimonia  haecce  per  os  vel  ab 
aliis  partibus  corporis  in  intestina  recepta  fu¬ 
isset,  nunquam  per  purgationem  evacuari  vel 
corrigi  possit ;  et  igitur,  ut  in  Cholera,  multo 
magis  idoneum  est  exhibere  diluentia  et  de¬ 
mulcentia,  quam  augere  irritationem  purga- 

tione.  Ait  etiam  Gregortus  celeberrimus, 
casibus  nonnullis  purgantium  usu,  morbum 
forma  aggravata  reductum  fuisse. 

Emetica  igitur,  saspius  exhibita  sunt,  et 
nullum  est  auxilium  praestantius,  nullum  tu¬ 
tius,  nullum  promptius,  quam  sunt  hujus 
generis  remedia. 

Non  tantum  ventriculum  exinaniunt,  sed 
exhalationem  per  cutem  saepe  interruptam 
renovant,  et  forsitan,  motu  inverso  quod 
ventriculo  et  superiori  parti  intestinorum 
communicatur,  motum  morbosum  compes¬ 
cunt,  * 

Acritudinem  diluendo  et  demulcendo,  in¬ 
testina  ab  ejus  stimulo  morbido  defendimus  j 
ad  hunc  hnem,  potus  mucilaginosi  aut  olea- 
ginosi  quantitate  libera  exhibendi  sunt.  Hu¬ 
jus  remediorum  generis  optima  sunt,  muci» 
lago  gummi  acaciae  verae,  amygdalorum  e» 
mulsio,  decoctum  avenacei,  decoctum  oryzae 

*  Cullen’s  Practice  of  Fhysic. 
c 

sativse,  Scc.  &c.  Acritudinis  mutandae  inten¬ 
tione,  antacida,  sicut  carbonas  calcis,  mag- 
nesia,  et  carbonas  magnesiae,  alkalina  et  eo¬ 
rum  carbonates,  sub  forma  ventriculi  statui 
optime  adaptata,  libere  exhibenda  sunt. 

Nonnulla  antacida,  sicut  carbonas  calcis, 
astringentia  etiam  sunt,  et  ita  indicationem 
secundam  peragunt.  Rheum  etiam,  dose 
parva  adhibitum,  astringens  est,  et  igitur  sae¬ 
pe  eo  utimur.  Sed  opium  remedium  certis- 
mum  est ;  praesens  solatium  adhibet,  et  mo¬ 
bilitatem  minuendo,  spasmos  et  motus  con- 
vulsivos  tollit,  et  in  stadio  provecto,  prop¬ 
ter  tenesmum  saepe  infestantem,  summo 
cum  beneficio  in  enematibus  parvis  emolli¬ 
entibus,  dose  larga  adhibetur. 

I 

Sub  astringentium  classe  etiam  enume¬ 
rantur  catechu,  kino,  lignum  Campechense, 
alumen,  et  quaedam  ferri  et  zinci  praeparata. 
Sed  saepe  morbi  duratione  et  multis  aliis 
causis,  dejectionum  quantitate,  aegri  aetate 
tenera  aut  senili,  tanta  sit  vigoris  corporis 

et  partium  defectio,  ut,  (priusquam  aut 
causa  removenda  aut  actio  aucta  reprimenda 
possit,)  defectionem  hanc  mederi  necesse  sit, 
et,  in  casibus  his,  astringentia  et  tonica  re¬ 
media  sunt  optima. 

Astringentia  jam  enumerata  fuerunt  5  et 
sub  tonicorum  numero  posita  sunt,  cortex 
Peruvianus,  (sub  variarum  ejus  praepara¬ 
tionum  forma,)  acida,  sicut  sulphuricum, 
et  citricum,  metallica  nonnulla,  vinum  ru¬ 
brum,  &c. 

I 

Non  omittenda  sunt  auxilia  validissima 
balneum  marinum,  dieta  levis,  nutriens,  et 
concoctu  facilis  5  et  in  omni  casu  hujus 
descriptionis  omnia  cruda,  immatura,  aut 
fermentationi  proclivia  (sicut  vegetabilia, 
fructus  acidi  aut  immaturi,  et  talia,)  evitan¬ 
da  sunt. 

Quoad  potum,  omnes  liquores  fermentati, 
sicut  cerivisia,  evitandi  sunt,  et  magis  vi¬ 
num  rubrum  valde  dilutum  assumptum  est. 

Vestitus  etiam  attentione  dignus  est,  et 
ita  esset  ut  frigus  evitaretur  ;  et  si  res  facile 
ferant,  melius  erit  calidius  coelum  petere. 

Morbi  species  est  chronica,  quae,  inter 
pauperrimos  praesertim,  nonnunquam  occur¬ 
rit,  et  quae  pertinacia  et  terminatione  fatali 
praecipue  dignoscitur,  et  ex  victus  et  ves¬ 
titus  apti  defectione  saepe  oriri  videtur. 
Quod  valde  deflendum  est,  morbus  raro 
medico  oblatus  est,  priusquam  corporis  et 
partium  vis  ita  defecerit,  ut  vix  ullum  aut 
pro  mitigatione  aut  pro  cura  (eventus  spe 
felicis  saltem)  tentandum,  * 

*  Medical  and  Physical  Journal,  Vol.  XXXV. 

